97/526/EY: Komission päätös, tehty 9 päivänä heinäkuuta 1997, yleisen yleiseurooppalaisen solukkopohjaisen digitaalisen maanpäällisen matkaviestinliikenteen yleisiä liitäntävaatimuksia koskevista yhteisistä teknisistä määräyksistä (2. laitos) (ETA:n kannalta merkityksellinen teksti)



Virallinen lehti nro L 215 , 07/08/1997 s. 0054 - 0056



KOMISSION PÄÄTÖS, tehty 9 päivänä heinäkuuta 1997, yleisen yleiseurooppalaisen solukkopohjaisen digitaalisen maanpäällisen matkaviestinliikenteen yleisiä liitäntävaatimuksia koskevista yhteisistä teknisistä määräyksistä (2. laitos) (ETA:n kannalta merkityksellinen teksti) (97/526/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (1), sellaisena kuin se on muutettuna direktiivillä 93/68/ETY (2), ja erityisesti sen 6 artiklan 2 kohdan toisen luetelmakohdan, sekä katsoo, että komissio on toteuttanut toimenpiteen sellaisten päätelaitteiden tyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, valmistajien markkinoillaolon turvaamiseksi on tarpeen sallia siirtymäsäännöksiä sellaisille laitteille, jotka on hyväksytty komission päätöksen 94/11/EY (3) mukaisesti, olisi kumottava päätös 94/11/EY siirtymäkauden päätyttyä, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan sellaisiin päätelaitteisiin, aktiiviset lisälaitteet mukaan lukien, jos lisälaitteet muuttavat päätelaitteen toimintaa jollakin olennaisten vaatimusten mukaisuuteen vaikuttavalla tavalla, jotka on tarkoitus liittää 1-vaiheen yleiseen yleiseurooppalaiseen solukkopohjaiseen digitaaliseen maanpäälliseen matkaviestinverkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset sellaisten päätelaitteiden yleisistä liitäntävaatimuksista, joissa on vakioverhokäyrämodulaatio, jotka toimivat 900 MHz:n taajuusalueella kanavaerottelun ollessa 200 kHz ja jotka siirtävät 8 täyden nopeuden kanavaa kantoaaltoa kohti aikajaksoisen TDMA-periaatteen mukaisesti. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 91/263/ETY 4 artiklan d, e ja f alakohdassa tarkoitettuja olennaisia vaatimuksia. Viittaus standardiin on liitteessä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (4) ja 89/336/ETY (5) vaatimukset. 3 artikla Direktiivin 91/263/ETY 9 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen 2 artiklan 1 kohdassa tarkoitettua yhdenmukaistettua standardia tai varmistettava sen käyttö vuoden kuluessa tämän päätöksen tiedoksi antamisesta. 4 artikla 1. Kumotaan päätös 94/11/EY vuoden kuluttua tämän päätöksen tiedoksi antamisesta. 2. Päätöksen 94/11/EY mukaisesti hyväksyttyjä päätelaitteita saadaan edelleen saattaa markkinoille ja ottaa käyttöön rajoituksetta, jos laitteille on myönnetty hyväksyntä viimeistään vuoden kuluttua tämän päätöksen tiedoksi antamisesta. 5 artikla Tämä päätös on osoitettu kaikille jäsenvaltioille. Tehty Brysselissä 9 päivänä heinäkuuta 1997. Komission puolesta Martin BANGEMANN Komission jäsen (1) EYVL N:o L 128, 23.5.1991, s. 1 (2) EYVL N:o L 220, 31.8.1993, s. 1 (3) EYVL N:o L 8, 12.1.1994, s. 20 (4) EYVL N:o L 77, 26.3.1973, s. 29 (5) EYVL N:o L 139, 23.5.1989, s. 19 LIITE Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Eurooppalainen digitaalinen solukkopohjainen televiestintäjärjestelmä; GSM-matkaviestimien liitäntävaatimukset; Liittymä ETSI Euroopan telealan standardointilaitos (ETSI) ETSIn sihteeristö TBR 5, 2. laitos - lokakuu 1995 (lukuun ottamatta alkusanoja) Lisätietoja Euroopan telealan standardointilaitos on neuvoston direktiivin 83/189/ETY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty neuvoston direktiivissä 83/189/ETY säädettyjen, asian kannalta merkityksellisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650 route des Lucioles F-06921 Sophia Antipolis Cedex Euroopan yhteisöjen komissio DG XIII/A/2 - (BU 31 1/7) Rue de la Loi/Wetstraat 200 B-1049 Bruxelles/Brussel. (1) EYVL N:o L 109, 26.4.1983, s. 8